open-index/open-wikipedia-markdown huggingface dataset:
Τριάδα του Λέοντα

Η **τριάδα του Λέοντα** (γνωστή και ως *τρίο του Λέοντα*, *ομάδα Μ66* και *Arp 317*) είναι μία ομάδα γαλαξιών σε απόσταση περίπου 35 εκατομμυρίων έτη φωτός στον αστερισμό του Λέοντα. Αποτελείται από τους σπειροειδείς γαλαξίες Μεσιέ 66, Μεσιέ 65 και NGC 3628.

## Μέλη
Οι γαλαξίες στον παρακάτω πίνακα έχουν αναγνωριστεί ως μέλη της Τριάδας του Λέοντα από τον κατάλογο κοντινών γαλαξιών και τον Κατάλογο Ομάδων Γαλαξιών της Λυόν (LGG).

Επιπλέον κάποιες πηγές υποδεικνύουν ότι πέρα από τους παραπάνω γαλαξίες ένας ή δύο γαλαξίες μπορεί να είναι μέλη της ομάδας. Ο NGC 3593 σύχνα θεωρείται μέλος της ομάδας αλλά όχι συνέχεια.

## Κοντινές ομάδες
Η ομάδα Μ96 βρίσκεται φυσικά κοντά στην Τριάδα του Λέοντα. Κάποιοι υποστηρίζουν ότι αυτές οι δύο ομάδες μπορεί να αποτελούν δύο υποομάδες μίας πολύ μεγαλύτερης ομάδας, ένω κάποιοι αναγνωρίζουν την Τριάδα του Λέοντα ως μέρος της ομάδας Μ96.

## Παραπομπές


## Εξωτερικοί σύνδεσμοι

* SEDS : The Leo Triplett (M66 group)

Κατηγορία:Υπερσμήνος της Παρθένου
Λεοντα
Κατηγορία:Λέων (αστερισμός)
317
Όρκα (Κύπρος)

Η **Όρκα** () είναι χωριό στην βόρεια Κύπρο.

Το έδαφος του οικισμού ανήκει εκ του νόμου (de jure) στην Κυπριακή Δημοκρατία, της οποίας είναι κοινότητα που υπάγεται διοικητικά στην Επαρχία Κερύνειας. Ωστόσο, μετά την τουρκική εισβολή του 1974, το χωριό ελέγχεται εκ των πραγμάτων (de facto) από την μη αναγνωρισμένη Τουρκική Δημοκρατία της Βόρειας Κύπρου.

## Πληθυσμός
Ο πίνακας που ακολουθεί παρουσιάζει τον πληθυσμό του χωριού σύμφωνα με τις απογραφές πληθυσμού που πραγματοποιήθηκαν στην Κύπρο έως το 1973. Μετά την τουρκική εισβολή του 1974 δεν πραγματοποιήθηκε απογραφή στο χωριό από την Κυπριακή Δημοκρατία, αφού το έδαφος του δεν ελέγχεται από αυτήν.

## Παραπομπές


## Πηγές
*

Κατηγορία:Κοινότητες της Επαρχίας Κερύνειας
Βουλευτικές εκλογές 2005 στην Ανγκουίλα

Το Κοινοβούλιο της **[[Ανγκουίλα|Ανγκουίλας]]** έχει ένα σώμα (House of Assembly, με 11 μέλη). 7 μέλη εκλέγονται απευθείας με την ψήφο του λαού , ενώ υπάρχουν και 2 μέλη ex officio και 2 διορισμένα. Η θητεία των βουλευτών διαρκεί πέντε χρόνια. Στις εκλογές που διεξήχθησαν στις 21 Φεβρουαρίου του 2005 κέρδισε το Ενωτικό Μέτωπο της Ανγκουίλας, ένας συνασπισμός απαρτιζόμενος από την Εθνική Συμμαχία Ανγκουίλας και το Δημοκρατικό Κόμμα Ανγκουίλας. 

## Αποτελέσματα εκλογών 2005

 **Συνέλευση της Ανγκουίλας (House of Assembly of Anguilla), 21 Φεβρουαρίου 2005**
|-
!style="background-color:#E9E9E9" align=left width=350|Κόμματα
!style="background-color:#E9E9E9" align=right|Ψήφοι
!style="background-color:#E9E9E9" align=right|%
!style="background-color:#E9E9E9" align=right|Έδρες
|-
|align=left|Ενωτικό Μέτωπο Ανγκουίλας
* Εθνική Συμμαχία Ανγκουίλας
* Δημοκρατικό Κόμμα Ανγκουίλας
|valign=top align="right" |2.177
|valign=top align="right" |39,1
|valign=top align="right" |4
|-
|align=left|Στρατηγική Συμμαχία της Ανγκουίλας
|align="right" |1.203
|align="right" |21,6
|align="right" |2
|-
|align=left|Ενωμένο Κίνημα Ανγκουίλας
|align="right" |1.088
|align="right" |19,5
|align="right" |1
|-
|align=left|Προοδευτικό Κόμμα Ανγκουίλας
|align="right" |370
|align="right" |6,6
|align="right" |-
|-
|align=left|Ανεξάρτητοι
|align="right" |731
|align="right" |13,1
|align="right" |-
|-
|align=left|Διορισμένα μέλη
|align="right" |-
|align="right" |-
|align="right" |4
|-
|align=left style="background-color:#E9E9E9"|Σύνολο (συμμετοχή 74,6 %)
|width="75" align="right" style="background-color:#E9E9E9"|**5.569**
|width="30" align="right" style="background-color:#E9E9E9"|**100**
|width="30" align="right" style="background-color:#E9E9E9"|**11**
|-
|align="left" colspan="6"|Πηγή: The Anguillian
|}

Η ημέρα μετά τις εκλογές ανακηρύχθηκε αργία και τα τέσσερα εκλεγμένα μέλη του Ενωτικού Μετώπου Ανγκουίλας ορκίστηκαν στην κυβέρνηση ενώπιον του Κυβερνήτη Άλαν Χακλ. Έπειτα από τις εκλογές, ο Άλμπερτ Χιουζ, αποχώρησε από την Στρατηγική Συμμαχία της Ανγκουίλας και αυτομόλησε στην κυβέρνηση. Το σχίσμα στους κόλπους της αντιπολίτευσης είχε αποτέλεσμα να μη διοριστεί από τον Κυβερνήτη αρχηγός της αντιπολίτευσης.

## Παραπομπές


2005
Ανγκουιλα
Χέρμπερτ Σιλντ

Ο **Χέρμπερτ Σιλντ** (αγγλικά: *Herbert Schildt*) είναι Αμερικανός μουσικός και προγραμματιστής με σημαντική προσφορά στη βιβλιογραφία της C και C++. Είναι επίσης προγραμματιστής εφαρμογών Windows και θεωρείται ειδικός στη Java. Τα βιβλία του έχουν διαβαστεί από δύο και πλέον εκατομμύρια αναγνώστες σε όλον τον κόσμο. Είναι παρατηρητής μέλος και όχι ενεργό μέλος με δικαίωμα ψήφου των επιτροπών προτυποποίησης των C και C++. Έχει δεχθεί αρνητική κριτική από επαγγελματίες κυρίως προγραμματιστές γιατί εθίζει τους νέους προγραμματιστές σε προγραμματιστικά σφάλματα και γιατί αρνείται να ανανεώσει το υλικό του.

## Εργογραφία
Τα περισσότερα έργα του είναι πλέον εξαντλημένα. Τα κυριότερα με χρονολογική σειρά έχουν ως εξής:
* *Advanced Modula-2* (Osborne, 1987)
* *Advanced C* (Osborne, 1988)
* *Born to Code In C* (Osborne, 1989)
* *C: The Complete Reference, 2nd. Ed* (Osborne, 1990)
* *Teach Yourself C, 2nd Ed.* (Osborne, 1990) - updated for ANSI C.
* *Teach Yourself C++* (Osborne, 1992)

## Παραπομπές σημειώσεις


Κατηγορία:Αμερικανοί συγγραφείς
Κατηγορία:Αμερικανοί επιστήμονες υπολογιστών
Χιούμπερτ Χιουζ

Ο **Χιούμπερτ Χιουζ** (Hubert Hughes, 15 Οκτωβρίου 1933-7 Μαΐου 2021) ήταν πολιτικός από την Ανγκουίλα, και υπηρέτησε ως επικεφαλής υπουργός μετά τη νίκη του κόμματός του στις γενικές εκλογές του 2010, από το 2010 ως τις 23 Απριλίου 2015. Διετέλεσε επικεφαλής υπουργός και προηγουμένως, από τις 16 Μαρτίου 1994 ως τις 6 Μαρτίου 2000. 

## Πρώτη θητεία στην κυβέρνηση
Γεννήθηκε στο Σάουθ Χιλ. Ανέλαβε για πρώτη φορά επικεφαλής υπουργός το Μάρτιο του 1994 μετά τη νίκη του κόμματός του στις εκλογές εκείνου του μήνα.. Το 1999 η κυβέρνησή του απώλεσε την πλειοψηφία της στο κοινοβούλιο , έπειτα από την αποχώρηση του Δημοκρατικού Κόμματος (ADP). Κατά συνέπεια, υπέστη ήττα στις επόμενες εκλογές, οι οποίες διεξήχθησαν το 2000 και νέος επικεφαλής υπουργός ορκίστηκε ο Όσμπουρν Φλέμινγκ.

## Αντιπολίτευση
Στις εκλογές που διεξήχθησαν στις 21 Φεβρουαρίου του 2005 κέρδισε το Ενωτικό Μέτωπο της Ανγκουίλας, ένας συνασπισμός απαρτιζόμενος από την Εθνική Συμμαχία Ανγκουίλας και το Δημοκρατικό Κόμμα Ανγκουίλας.  Έπειτα από τις εκλογές, ο Άλμπερτ Χιουζ, αποχώρησε από την Στρατηγική Συμμαχία της Ανγκουίλας και προσχώρησε στην κυβέρνηση. Το σχίσμα στους κόλπους της αντιπολίτευσης είχε αποτέλεσμα να μη διοριστεί από τον Κυβερνήτη αρχηγός της αντιπολίτευσης.

## Εκλογική νίκη 2010
Toν Σεπτέμβριο του 2009 ως ηγετικό στέλεχος της αντιπολίτευσης, ο Χιουζ ζήτησε από την κυβέρνηση του Φλέμινγκ να ορίσει ημερομηνία για διεξαγωγή εκλογών. Την περίοδο εκείνη ο πρώην ανώτερος υπουργός ήταν το μακροβιότερο μέλος του Κοινοβουλίου, υπηρετώντας επί περισσότερα από 25 χρόνια.Στις εκλογές που διενεργήθηκαν στις 15 Φεβρουαρίου 2010 ο συνασπισμός του Χιουζ (Ενωτικό Κίνημα Ανγκουίλας) κέρδισε 4 επί συνόλου 7 εδρών στο κοινοβούλιο Ο Χιουζ ορκίστηκε ανώτερος υπουργός στις 16 Φεβρουαρίου 2010.

## Αποχώρηση από την εξουσία
Μετά την ήττα του κόμματός του στις γενικές εκλογές του 2015, ο Χιουζ αποχώρησε από το αξίωμα και νέος επικεφαλής υπουργός ορκίστηκε ο Βίκτορ Μπανκς.

## Θάνατος
Απεβίωσε σε ηλικία 87 ετών στις 7 Μαΐου 2021.

## Παραπομπές


Κατηγορία:Επικεφαλής υπουργοί της Ανγκουίλας
Καλλιτεχνική παγοδρομία στους Χειμερινούς Ολυμπιακούς Αγώνες 2010

To **[[καλλιτεχνικό πατινάζ]]** στους **[[Χειμερινοί Ολυμπιακοί Αγώνες 2010|Χειμερινούς Ολυμπιακούς Αγώνες του 2010]]** διεξάγεται από τις 14 ως τις 27 Φεβρουαρίου 2010 στο Πασίφικ Κολισέουμ.

## Ρεκόρ
Στα ζευγάρια, οι Κινέζοι Σεν Ζουέ και Ζάο Χόνγκμπο κέρδισαν το χρυσό μετάλλιο πετυχαίνοντας νέο παγκόσμιο ρεκόρ με 76,66 βαθμούς. Εν συνεχεία πέτυχαν παγκόσμιο ρεκόρ στο σύνολο με συνολική βαθμολογία 216,57 βαθμούς. Οι συμπατριώτες τους, Πανγκ Κινγκ και Τονγκ Ζιαν πέτυχαν νέο παγκόσμιο ρεκόρ στο ελεύθερο πατινάζ με 141,81 βαθμούς.
Ήταν η πρώτη φορά από το 1960 που δεν κέρδισε κανένα χρυσό μετάλλιο ομάδα από τη Ρωσία ή την πρώην Σοβιετική Ένωση.

## Πίνακας μεταλλίων

### Αποτελέσματα

## Αγωνίσματα
Στο Βανκούβερ διεξάγονται 4 αγωνίσματα:απλό ανδρών, απλό γυναικών, τα ζευγάρια και ο χορός στον πάγο.

## Πρόγραμμα
Όλες οι ώρες είναι UTC-8.

## Κριτήρια πρόκρισης
### Ηλικιακά κριτήρια
Οι πατινέρ πρέπει να είναι άνω των 15 ετών από την 1η Ιουλίου 2009 και επίσης θα πρέπει να είναι υπήκοοι της χώρας που εκπροσωπούν. Στα αγωνίσματα του χορού στον πάγο και στα ζευγάρια αμφότεροι οι παγοδρόμοι θα πρέπει να είναι πολίτες της ίδιας χώρας. Επίσης, με βάση τον κανονισμό της Διεθνούς Ολυμπιακής Επιτροπής, θα πρέπει να έχει παρέλθει χρονικό διάστημα τουλάχιστον 3 ετών από τότε που ο αθλητής ή η αθλήτρια εκπροσώπησε κάποια άλλη χώρα στο διαγωνισμό.

### Κριτήρια για τους παγοδρόμους
Δεν υφίστανται συγκεκριμένα ατομικά κριτήρια για τους Ολυμπιακούς Αγώνες. Η Εθνική Ολυμπιακή Επιτροπή κάθε χώρας επιλέγει τους αθλητές ή τις αθλήτριες που θα στείλει στην Ολυμπιάδα.

### Κριτήρια για πρόκριση χωρών
Η ΔΟΕ καθόρισε ποσόστωση στον αριθμό συμμετοχών για τα αγωνίσματα του καλλιτεχνικού πατινάζ. Κατά συνέπεια, αγωνίζονται 30 παγοδρόμοι στο απλό ανδρών και γυναικών . 20 στα ζευγάρια και 24 στις ομάδες του χορού στον πάγο.

Οι περισσότερες χώρες προήλθαν από τις επιδόσεις τους στο παγκόσμιο πρωτάθλημα καλλιτεχνικού πατινάζ του 2009. Προκρίθηκαν μέχρι και 3 αθλητές από κάθε χώρα για κάθε αγώνισμα. Η διαδικασία είναι ως εξής:

## Συμμετοχές χωρών

* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

## Παραπομπές


## Εξωτερικοί σύνδεσμοι
* Vancouver 2010: Figure Skating
* Κανόνες της ISU
* Πρόγραμμα -v12

Κατηγορία:Αθλήματα Χειμερινών Ολυμπιακών Αγώνων 2010
2010
Αθώο αίμα

Το ***Αθώο αίμα*** (*Innocent Blood*) είναι μυθιστόρημα του 2005 γραμμένο από τον Βρετανό συγγραφέα Γκράχαμ Μάστερτον (*Graham Masterton*).

## Περίληψη
Ύστερα από το τρομοκρατικό χτύπημα που πλήττει ιδιωτικό σχολείο στο Χόλιγουντ και προκαλεί το θάνατο των παιδιών πολλών διάσημων ηθοποιών και παραγωγών, δημιουργείται ένα σκηνικό φρίκης. Ανάμεσα στα θύματα βρίσκεται και ο Ντάνι Μπελ, ο γιος του επιτυχημένου σεναριογράφου κωμικών σειρών Φρανκ Μπελ.

Την ευθύνη για το χτύπημα αναλαμβάνει μια ομάδα που ακούει στο όνομα Νταρ Ταρίκι Ταρικάτ, και η οποία θέλει να καταστρέψει τα διεφθαρμένα πλέον μέσα μαζικής ενημέρωσης και ψυχαγωγίας του Δυτικού κόσμου. Η συνάντηση του Φρανκ όμως με μια κοπέλα που επέζησε από την έκρηξη, την αλλόκοτη και γοητευτική Άστριντ, θα τον γεμίσει ερωτηματικά για το αν πρόκειται όντως τελικά για τρομοκρατικό χτύπημα.

Καθώς όλο και περισσότερες βόμβες θα σκορπίζουν τον πανικό στα χολιγουντιανά στούντιο, ο Φρανκ θα επιστρατεύσει τη βοήθεια της Άστριντ και ενός διάσημου ερευνητή μέντιουμ, για να αρχίσει να αποκαλύπτει σιγά σιγά το τραγικό μυστικό που κρύβεται πίσω από αυτή την εκστρατεία τρόμου. Σύντομα, μπροστά στα έκπληκτα μάτια του θα αποκαλυφτεί ένας κόσμος όπου οι νεκροί κυκλοφορούν ανάμεσα στους ζωντανούς και οι ψυχές τους δεν αναπαύονται ποτέ...

Κατηγορία:Βρετανικά μυθιστορήματα
Κατηγορία:Μυθιστορήματα τρόμου
Γκάβιν Μπάντλεϊ

Ο **Γκάβιν Μπάντλεϊ** (Gavin Baddeley) είναι Βρετανός δημοσιογράφος που γεννήθηκε στο Κέμπριτζ, στις 28 Δεκεμβρίου του 1966. Είναι αιδεσιμότατος της εκκλησίας του Σατανά, αλλά και έμπειρος δημοσιογράφος που έχει εργαστεί σε εφημερίδες και κανάλια, μεταξύ των οποίων: The Observer, Metal Hammer, The Independent, The London Evening Standard, BBC, Channel 4. Πρόκειται αναμφίβολα για έναν άνθρωπο που έχει προκαλέσει ποικιλοτρόπως τα Μέσα αλλά και το συντηρητικό κοινό, ενώ παραμένει εδώ και χρόνια μια αμφιλεγόμενη αλλά σημαντική προσωπικότητα της παγκόσμιας Goth κοινότητας.

## Παραπομπές


## Βιβλιογραφία
* *Raising Hell!: The Book of Satan and Rock 'n' Roll* (Nemesis, 1993) 
* *[[Lucifer Rising]]: A Book of Sin, Devil Worship and Rock n' Roll* (Nemesis, 1994)
* *Dissecting [[Marilyn Manson (band)|Marilyn Manson]]* (Plexus, 2000) 
* *Goth Chic: A Connoisseur's Guide To Dark Cuture* (Plexus, 2002), "Η Βίβλος της γοτθικής κουλτούρας", εκδ. Οξύ, μετ. Ονούφριος Ντοβλέτης
* *[[The Gospel of Filth|The Gospel of Filth: A Black Metal Bible]]* (FAB Press, 2006)
* *God's Assassins - The Medieval Roots of Terrorism* [with Paul Woods] (Ian Allan, 2009)
* *Saucy Jack - The Elusive Ripper* [with Paul Woods] (Ian Allan, 2009)

Κατηγορία:Βρετανοί δημοσιογράφοι
Λίπος (χημεία)

Στην Οργανική Χημεία, Βιοχημεία και Χημεία τροφίμων το **λίπος** (γεν. λίπους) και στον πληθυντικό τα **λίπη** ονομάζονται οι οργανικές ενώσεις (εστέρες) μιας τρισθενούς αλκοόλης, της γλυκερίνης, με οργανικά οξέα (κυρίως μονοκαρβονικά κορεσμένα ή ακόρεστα). Ανάλογα με την κατάσταση που βρίσκονται υπό κανονικές συνθήκες (συνθήκες δωματίου), όταν είναι υγρά ονομάζονται ***έλαια***, ενώ όταν είναι στερεά ονομάζονται ***στέατα*** ή απλώς ***λίπη***. Τα λίπη συναντούνται συχνά στο ζωικό βασίλειο ως τριγλυκερίδια ή άλλα λιπαρά οξέα. 

## Δείτε επίσης
*γλυκερίνη
*εστέρας
*λιπαρό οξύ
*λιπίδιο
*λίπος (βιολογία)
*λιπώδης ιστός

Κατηγορία:Οργανική χημεία
Κατηγορία:Οργανικές ενώσεις
Κατηγορία:Βιοχημεία
Κατηγορία:Λιπίδια
Κατηγορία:Τεχνολογία τροφίμων
Τζαμαλάρια

Τα **Τζαμαλάρια** είναι ένα παραδοσιακό έθιμο που αναβιώνει στο χωριό Άρνισσα Πέλλας την ημέρα των Φώτων. 

Ένα αγόρι ηλικίας περίπου 16-35 ντύνεται νύφη με παραδοσιακή τοπική φορεσιά, άλλα δυο της ίδιας ηλικίας ντύνονται τα αδέρφια της νύφης που την κρατάνε και άλλο ένα ντύνεται μπουμπάρι και με συνοδεία παραδοσιακής ορχήστρας γυρίζουνε όλο το χωριό. Σε συγκεκριμένες πλατείες του χωριού αναπαριστάται το εξής δρώμενο: το μπουμπάρι ορμάει για να αρπάξει την νύφη, αλλά τα αδέρφια τον ρίχνουν στο έδαφος σκοτωμένο και μοιράζουν τα μέρη του σώματος του. Μετά το μπουμπάρι σηκώνεται πάνω και λένε ένα σύνθημα που λέει: "μαύρη προβατίνα, άσπρο γάλα μπρους μπρους" και έτσι συνεχίζουν.

## Σημασία
Η Νύφη συμβολίζει το νέο χρόνο, τα αδέρφια συμβολίζουν τους αγγέλους, ενώ το μπουμπάρι το Κακό.

## Δείτε επίσης

* Τζαμάλες

Κατηγορία:Θρησκευτικά έθιμα
Νικόλαος Μωράκης

Ο **Νικόλαος Μωράκης** (το επωνυμό του απαντάται και ως *Δοράκης*) ήταν Έλληνας σκοπευτής, Ολυμπιονίκης το 1896.

Στους Ολυμπιακούς αγώνες του 1896 στην Αθήνα και στο άθλημα σκοποβολής, που έγινε στο σκοπευτήριο της Καλλιθέας, ήταν τρίτος ολυμπιονίκης με περίστροφο υπηρεσίας από 25 μέτρα.

## Πηγές
* Σύντομο βιογραφικό από τον ΣΕΓΑΣ http://www.olympics.segas.gr/olympics/gr/athletes/athlete2.asp?athlete_ID=2018


Κατηγορία:Έλληνες χάλκινοι Ολυμπιονίκες
Κατηγορία:Έλληνες αθλητές της σκοποβολής
Κατηγορία:Σκοπευτές στους Θερινούς Ολυμπιακούς Αγώνες 1896
Κατηγορία:Έλληνες σκοπευτές στους Θερινούς Ολυμπιακούς Αγώνες
277 Ελβίρα

Η **Ελβίρα (Elvira)** είναι αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 9,84. Ανακαλύφθηκε το 1888 από τον Γάλλο αστρονόμο Ωγκύστ Σαρλουά, που παρατηρούσε από τη Νίκαια, και πήρε πιθανώς το όνομά της από μία ηρωίδα των έργων του Λαμαρτίνου *Méditations poétiques* (1820) και *Harmonies poétiques et religieuses* (1830). Η Ελβίρα ανήκει στην Οικογένεια αστεροειδών της Κορωνίδος.

## Φυσικά χαρακτηριστικά
Η μέση διάμετρος της Ελβίρας υπολογίσθηκε σε 27,2 χιλιόμετρα και η μάζα της σε 21 τρισεκατομμύρια τόνους. Ο φασματικός της τύπος είναι **S** (λιθώδης), ενώ το άλβεδό της εκτιμήθηκε σε 0,277 από παρατηρήσεις του IRAS (υπέρυθρο). Η Ελβίρα περιστρέφεται γύρω από τον εαυτό της μία φορά κάθε 29 ώρες και 41 λεπτά, μία αργή περιστροφή για αστεροειδή. Η μέση θερμοκρασία στην επιφάνειά της εκτιμάται σε 115 ως 120 βαθμούς Κελσίου κάτω από το μηδέν.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Ελβιρα
Κατηγορία:Αστεροειδείς της Οικογένειας της Κορωνίδος
Πέτρος Περσάκης

Ο **Πέτρος Περσάκης** (1879 - 1952, Αθήνα) ήταν Έλληνας αθλητής της γυμναστικής, Ολυμπιονίκης το 1896.

Στους Ολυμπιακούς αγώνες του 1896 στην Αθήνα κατέκτησε δύο μετάλλια στην γυμναστική, τα αγωνίσματα της οποίας έγιναν στο Παναθηναϊκό στάδιο. Ήταν τρίτος στους κρίκους πίσω από τον Μητρόπουλο και τον Γερμανό Χέρμαν Βάινγκερτνερ . Επίσης ήταν δεύτερος στο ομαδικό του δίζυγου με την ομάδα του Πανελληνίου όπου ανήκε μαζί με τους Μητρόπουλο, Ξενάκη, Αθανασόπουλο και Ανδριακόπουλο.

## Παραπομπές


## Πηγές
* Σύντομο βιογραφικό από τον ΣΕΓΑΣ https://web.archive.org/web/20060104132325/http://www.olympics.segas.gr/olympics/gr/athletes/athlete2.asp?athlete_id=2062

Κατηγορία:Έλληνες αθλητές της ενόργανης γυμναστικής
Κατηγορία:Αθλητές της γυμναστικής στους Θερινούς Ολυμπιακούς Αγώνες 1896
Κατηγορία:Έλληνες αργυροί Ολυμπιονίκες
Κατηγορία:Έλληνες χάλκινοι Ολυμπιονίκες
Κατηγορία:Αθλητές στίβου Πανελληνίου
279 Θούλη

Η **Θούλη (Thule)** είναι μεγάλος σκουρόχρωμος αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 8,57. Ανακαλύφθηκε το 1888 από τον Αυστριακό αστρονόμο Γιόχαν Παλίζα, που παρατηρούσε από τη Βιέννη. Ονομάσθηκε έτσι από την απώτατη βόρεια νήσο Θούλη των αρχαίων γεωγράφων, καθώς η σχεδόν κυκλική τροχιά της βρίσκεται στο απώτατο εξωτερικό όριο της Κύριας Ζώνης (υπήρξε ο πρώτος αστεροειδής που ανακαλύφθηκε να έχει μεγάλο ημιάξονα τροχιάς μεγαλύτερο των 4 AU). Η Θούλη βρίσκεται σε τροχιακό συντονισμό 3:4 με τον πλανήτη Δία. Η τροχιά της πάντως διαφέρει από αυτές της Οικογένειας της Χίλντας στο ότι έχει πολύ μικρή εκκεντρότητα. Μαζί με δύο σώματα που ανακαλύφθηκαν σχετικώς πρόσφατα, τα (186024) 2001 QG207 και (185290) 2006 UB219, η Θούλη κατατάσσεται στη δική της **«Δυναμική Ομάδα της Θούλης»**.

## Φυσικά χαρακτηριστικά
Η μέση διάμετρος της Θούλης εκτιμάται σε 126,6 χιλιόμετρα και η μάζα της σε 2,12 τετράκις εκατομμύρια τόνους για μέση πυκνότητα 2 gr/cm³. Η επιτάχυνση της βαρύτητας στον ισημερινό της Θούλης εκτιμάται σε 3,54&nbsp;cm/sec² (276 φορές ασθενέστερη βαρύτητα από αυτή της Γης), ενώ η ταχύτητα διαφυγής σε 66,9 m/sec (241 χιλιόμετρα την ώρα).

Ο φασματικός τύπος της Θούλης είναι **D**, ενώ το άλβεδό της 0,041. Η Θούλη περιστρέφεται γύρω από τον εαυτό της μία φορά κάθε 7 ώρες και 26 λεπτά. Η μέση θερμοκρασία στην επιφάνειά της εκτιμάται σε 135 περίπου βαθμούς Κελσίου κάτω από το μηδέν.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Θουλη
280 Φιλία

Η **Φιλία (Philia)** είναι σκουρόχρωμος αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,7. Ανακαλύφθηκε το 1888 από τον Αυστριακό αστρονόμο Γιόχαν Παλίζα, που παρατηρούσε από τη Βιέννη, και πήρε το όνομά του από την έννοια της φιλίας.

## Φυσικά χαρακτηριστικά
Η μέση διάμετρος της Φιλίας υπολογίσθηκε σε 45,5 χιλιόμετρα και η μάζα της σε 99 τρισεκατομμύρια τόνους για μέση πυκνότητα 2 gr/cm³. Ο φασματικός της τύπος είναι δύσκολο να προσδιορισθεί με ακρίβεια, ενώ το άλβεδό της είναι 0,029. Η Φιλία περιστρέφεται γύρω από τον εαυτό της μία φορά κάθε 64 ώρες, μία πολύ αργή περιστροφή για αστεροειδή. Η μέση θερμοκρασία στην επιφάνειά της εκτιμάται σε 105 ως 110 βαθμούς Κελσίου κάτω από το μηδέν.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Φιλια
Ηρακλής Μητσόπουλος

Ο **Ηρακλής Μητσόπουλος** (1816 - 1892), ήταν Έλληνας φυσικός, αρχαιολόγος, ορυκτολόγος και γεωλόγος. Θεωρείται ο πατέρας των φυσικών επιστημών στην Ελλάδα.

## Βιογραφικά στοιχεία
Γεννήθηκε στην Πάτρα το 1816 και η καταγωγή του ήταν από την Ηπειρωτική οικογένεια Ρίζου. Ολοκλήρωσε την βασική του εκπαίδευση στην Αίγινα με υποτροφία του Ιωάννη Καποδίστρια και έπειτα στην Αθήνα. Σπούδασε φιλοσοφία και φυσικές επιστήμες στα Πανεπιστήμια Μονάχου και Βερολίνου με υποτροφία του ελληνικού κράτους. Το 1845 διορίστηκε καθηγητής φυσιογραφίας στο Πανεπιστήμιο Αθηνών, ενώ αργότερα δίδαξε για 47 χρόνια ζωολογία, ορυκτολογία και γεωλογία, αποτελώντας τον πρώτο που δίδαξε στην Ελλάδα φυσικές επιστήμες. Υπήρξε μέλος του επιστημονικού συλλόγου της αρχαιολογικής εταιρείας κατά την περίοδο 1851-1855. Δίδαξε επίσης ψυχολογία στο Αρσάκειο και στη Ριζάρειο Εκκλησιαστική Σχολή. Διετέλεσε τέσσερις φορές κοσμήτορας της Φιλοσοφικής Σχολής (1850-1851, 1862-1863, 1871-1872 και 1879-1880), καθώς και πρύτανης του Πανεπιστημίου Αθηνών το ακαδημαϊκό έτος 1864-1865. 

Ήταν ιδρυτής και ισόβιος πρόεδρος του Ζωολογικού Μουσείου, ενώ διετέλεσε πρόεδρος της Φυσιογραφικής Εταιρείας. Πραγματοποίησε ανασκαφές στο Πικέρμι το 1853, ενώ παρακολούθησε και την ηφαιστειακή δραστηριότητα του ηφαιστείου της Θήρας. Αρκετά παλαιοντολογικά είδη έλαβαν το όνομα του. 

Απεβίωσε το 1892 στην Αθήνα. Γιος του ήταν ο Χρίστος Μητσόπουλος και ανηψιός του ο Κωνσταντίνος Μητσόπουλος.

## Συγγράμματα
* *Περί των σεισμών Αιγίου και Κεφαλληνίας.* 
* *Περί του ποιού των ουρανίων σωμάτων και ιδίως του ηλίου*
* *Εμπειρική ψυχολογία*
* *Περί αρχιζώων*
* *Ζωολογία*

## Παραπομπές


## Πηγές
* 

Κατηγορία:Καθηγητές Εθνικού και Καποδιστριακού Πανεπιστημίου Αθηνών
Κατηγορία:Έλληνες φυσικοί
Κατηγορία:Έλληνες αρχαιολόγοι
Κατηγορία:Έλληνες γεωλόγοι
Κατηγορία:Πρυτάνεις Εθνικού και Καποδιστριακού πανεπιστημίου Αθηνών
Ήβη Καμάργο

Η **Ήβη Μαρία Καμάργο** (*Hebe Camargo*, 8 Μαρτίου 1929 – 29 Σεπτεμβρίου 2012) ήταν Βραζιλιάνα τραγουδίστρια, τηλεοπτική παρουσιάστρια και ηθοποιός.

## Βιογραφία
Γεννήθηκε στο Ταϊβάτε του Σάο Πάολο. Ξεκίνησε τη σταδιοδρομία της στο τραγούδι τη δεκαετία του 1940 και μαζί με την αδελφή της διαμόρφωσαν το δίδυμο *Rosalinda e Florisbela* (Ροζαλίντα και Φλορισμπέλα).

Περίπου το 1950 ξεκίνησε τη σταδιοδρομία της ως τηλεοπτική παρουσιάστρια. Στη συνέχεια εργάστηκε σε διάφορους τηλεοπτικούς και ραδιοφωνικούς σταθμούς. Από το 1986, δημιούργησε τη δική της εκπομπή με το όνομα *Hebe* (Ήβη).

## Παραπομπές


## Εξωτερικοί σύνδεσμοι
* Επίσημη ιστοσελίδα της Ήβη Καμάργο  στην SBT

Κατηγορία:Βραζιλιάνες τραγουδίστριες
Κατηγορία:Βραζιλιάνες ηθοποιοί τηλεόρασης
Κατηγορία:Βραζιλιάνες ηθοποιοί κινηματογράφου
Άλφρεντ Χάγιος

Ο **Άλφρεντ "Χάγιος" Γκούτμαν** (Alfréd Hajós, Βουδαπέστη, 1 Φεβρουαρίου 1878 - 12 Νοεμβρίου 1955) ήταν Ούγγρος αρχιτέκτονας και αθλητής, που αναδείχτηκε τρεις φορές ολυμπιονίκης.

Το πραγματικό του επώνυμο ήταν Γκούτμαν. Το Χάγιος στα ουγγρικά σημαίνει ναύτης και το απέκτησε λόγω των ικανοτήτων του στο κολύμπι. Από δεκατριών ετών ο πατέρας του τον πετούσε στον Δούναβη και έτσι είχε συνηθίσει να κολυμπάει σε παγωμένα νερά. Αυτό τον βοήθησε στους Ολυμπιακούς αγώνες του 1896, όπου συμμετείχε στην κολύμβηση. Οι αγώνες έγιναν στη Θάλασσα σε χαμηλές θερμοκρασίες. Ήταν χρυσός Ολυμπιονίκης στα 100 μ. ελευθέρας με επίδοση 1.22.2, και στα 1.200 μ. ελευθέρας με επίδοση 18.22.2. Είχε δηλώσει συμμετοχή και στα 500 μ. ελευθέρας, αλλά δεν πήρε τελικά μέρος. Την περίοδο των αγώνων ήταν φοιτητής αρχιτεκτονικής. Ο Χάγιος έλαβε μέρος και στους Ολυμπιακούς αγώνες του 1924 στο Παρίσι στον καλλιτεχνικό διαγωνισμό αρχιτεκτονικού σχεδίου και τιμήθηκε με αργυρό μετάλλιο. 

Εκτός από κολυμβητής ήταν και ποδοσφαιριστής: μάλιστα αναδείχτηκε πρωταθλητής Ουγγαρίας με την Budapesti Torna Club (BTC) το 1901 και το 1902, ενώ αγωνίστηκε και στην Εθνική Ουγγαρίας από το 1901 έως το 1903. Ήταν πρωταθλητής Ουγγαρίας στη δισκοβολία, στα 400 μ. εμπόδια και στα 100 μ. το 1898. Ο αδελφός του, Χένρικ Χάγιος ήταν χρυσός ολυμπιονίκης στα 4x250 μ. στη Μεσοολυμπιάδα του 1906. 

Το 1924 πήρε το πτυχίο του στην αρχιτεκτονική και ειδικεύτηκε στις κατασκευές σταδίων, η πιο γνωστή από τις οποίες είναι το κολυμβητήριο στη Βουδαπέστη, που φέρει το όνομά του, χτίστηκε το 1930 και αποτελεί μέχρι σήμερα το εθνικό κολυμβητήριο της Ουγγαρίας. Το 1953 τιμήθηκε από τη ΔΟΕ με δίπλωμα.

## Παραπομπές


## Εξωτερικοί σύνδεσμοι
* 
* The Hajós Alfréd Társaság, Εταιρεία Χάγιος
* Ο αθλητής στο International Jewish Sports Hall of Fame, (αρχειοθετημένο αντίγραφο νεκρού συνδέσμου)

Χ
Χ
Κατηγορία:Κολυμβητές στους Θερινούς Ολυμπιακούς Αγώνες 1896
Χ
Χ
Κατηγορία:Ποδοσφαιριστές αδιευκρίνιστης θέσης
Κατηγορία:Κάτοχοι μεταλλίων του Ουγγρικού Πρωταθλήματος Στίβου
Επίτροπος Προϋπολογισμού, Καταπολέμησης της Απάτης και Δημόσιας Διοίκησης της Ευρωπαϊκής Ένωσης

Ο **Επίτροπος Προϋπολογισμού, Καταπολέμησης της Απάτης και Δημόσιας Διοίκησης** είναι μέλος της Ευρωπαϊκής Επιτροπής. 

Σημερινός επίτροπος είναι ο Πιοτρ Σεραφίν.

Βασικές αρμοδιότητες του επιτρόπου είναι η διαχείριση του προϋπολογισμού της Ευρωπαϊκής Ένωσης και σχετικά οικονομικά θέματα εκτός από την *budgetary discharge* η οποία αποτελεί αρμοδιότητα του ευρωπαίου επιτρόπου επί διοικητικών θεμάτων (Admin Commissioner).

## Ντάλια Γκριμπαουσκάιτε
Η Επίτροπος Γκριμπαουσκάιτε εγκρίθηκε από το Ευρωπαϊκό Κοινοβούλιο το 2004 ως Επίτροπος για τον Οικονομικό Προγραμματισμό και τον Προϋπολογισμό, μια θέση εκτεταμένη από την Επιτροπή του Πρόντι για να περιλαμβάνει τον Οικονομικό Προγραμματισμό.

Ο προϋπολογισμός των 121,6 δισεκατομμυρίων ευρώ που προτάθηκε από τον επίτροπο το 2008 για πρώτη φορά με στόχο την αειφόρο ανάπτυξη θα ήταν υψηλότερος (57,2 δισ. ευρώ) από εκείνον για την Κοινή Αγροτική Πολιτική (56,3 δισ. ευρώ), παραδοσιακά την μεγαλύτερη πηγή εξόδων για την ΕΕ. Επίσης θα υπάρχει αύξηση στα ταμεία συνοχής, ενέργεια και τις μεταφορές κατά 14%, την έρευνα κατά 11% και την δια βίου μάθηση κατά 9%. Θα υπήρχε επίσης αύξηση στον διοικητικό προϋπολογισμό, βοήθεια στο Κόσοβο και στα Παλαιστινιακά ιδρύματα και κεφάλαια για την επιχείρηση Γαλιλαίος. 

## Κατάλογος επιτρόπων

## Παραπομπές

## Εξωτερικοί συνδεσμοι

* Ιστότοπος του Επιτρόπου
* Ιστότοπος της Οικονομικής Επιτροπής 
* DG Budget

Κατηγορία:Ευρωπαϊκή Ένωση
Προϋπολογισμού και Διοίκησης
Παραγωγικός συλλογισμός

**Παραγωγικός συλλογισμός** (ή **παραγωγική λογική**) ονομάζεται η συλλογιστική διαδικασία κατά την οποία ένα λογικά ασφαλές συμπέρασμα προκύπτει από μια ή περισσότερες προτάσεις (**προκείμενες**). Κατά συνέπεια, το συμπέρασμα αποτελεί υποπερίπτωση ή εξειδίκευση μιας αρχικής θέσης που τίθεται ως γενικός κανόνας. Θεωρείται ο πιο σημαντικός και ασφαλής τρόπος επιχειρηματολογίας, καθώς είναι σχετικά εύκολο να ελεγχθεί η εγκυρότητα και η ορθότητά του. 

Γενική μορφή:

Για κάθε Α ισχύει Β.

Το Γ είναι Α. 

Άρα, για το Γ, ισχύει Β.

Κατά κανόνα η υπόθεση είναι πιο ισχυρή από το συμπέρασμα. Οι παραγωγικοί συλλογισμοί μπορεί να είναι πολύ στοιχειώδεις και να αποτελούν μέρος αποδεικτικών μεθόδων.


Κατηγορία:Λογική
Κατηγορία:Συλλογιστική
Κατηγορία:Δεξιότητες επίλυσης προβλημάτων
Αντίπαπας Νοβατιανός

Ο **Νοβατιανός**, **Ναυάτος** ή και **Νοουάτος** (περ. 220 – 258) ήταν εκκλησιαστικός συγγραφέας και ιερέας που διετέλεσε αντίπαπας μεταξύ των ετών 251 και 258.

## Βιογραφία
Καταγόταν από την Βόρεια Αφρική ή τη Φρυγία. Γεννήθηκε σε ειδωλολατρικό περιβάλλον και λέγεται ότι βαπτίστηκε Χριστιανός αφού πρώτα είχε προσβληθεί από σοβαρή ασθένεια. Μάλιστα μετά την ανάρρωσή του χειροτονήθηκε πρεσβύτερος. Λόγω της μόρφωσής του απέκτησε γρήγορα σημαντική θέση ανάμεσα στη χριστιανική κοινότητα της Ρώμης και θεωρείτο το 251 ένα από τα επικρατέστερα πρόσωπα για την κατάληψη της θέσης του επισκόπου Ρώμης, την οποία τελικά κατέλαβε ο Κορνήλιος.

Υπήρξε σημαντικός θεολόγος και συγγραφέας, ο πρώτος Ρωμαίος θεολόγος που χρησιμοποίησε τη λατινική γλώσσα, σε μια εποχή που υπήρχε συζήτηση για το πώς να να αντιμετωπισθούν οι χριστιανοί που είχαν ολισθήσει και ήθελαν να επιστρέψουν, και το θέμα της μετάνοιας. Χειροτονήθηκε πάπας από τρεις επισκόπους το 251, υιοθέτησε μια πιο αυστηρή θέση από τον επίσημο Πάπα, τον Κορνήλιο. Ο Νοβατιανός λίγο μετά αφορίσθηκε: η σχισματική εκκλησία την οποία ίδρυσε επέζησε για αρκετούς αιώνες (βλέπε Νοβατιανισμός). Ο Νοβατιανός πέθανε, ίσως μαρτύρησε, κατά τη διάρκεια ενός διωγμού.

## Παραπομπές


## Εξωτερικοί σύνδεσμοι
* Catholic Encyclopedia: Novatian and Novatianists
* Novatian, ''de Trinitate'' in Latin
* Multilanguage Opera Omnia

Κατηγορία:Αντίπαπες
Κατηγορία:Επίσκοποι του 3ου αιώνα
Αντίπαπας Κάλλιστος Γ΄

Ο **αντίπαπας Κάλλιστος Γ΄** (πέθανε πριν τις 19 Οκτωβρίου 1183) ήταν αντίπαπας από τον Σεπτέμβριο του 1168 έως τις 29 Αυγούστου 1178. 

Το κατά κόσμον όνομά του ήταν **Τζιοβάννι ντι Σρούμι**, και ήταν ηγούμενος στην ομώνυμη μονή. Υπήρξε ένας από τους πρώτους και ισχυρότερους υποστηρικτές του Φρειδερίκου Βαρβαρόσσα, και επίσης υποστήριξε τον αντίπαπα Βίκτωρα Δ΄, που τον έκανε καρδινάλιο-επίσκοπο του Αλμπάνο.

Ορίσθηκε διάδοχος του αντίπαπα Πασχάλη Γ΄ από έναν μικρό αριθμό σχισματικών καρδιναλίων. Χρησιμοποιήθηκε από τον Φρειδερίκο προκειμένου ν' ασκηθεί πίεση στον πάπα Αλέξανδρο Γ΄, και είχε περιορισμένη μόνο υποστήριξη. Διέμενε στο Βιτέρμπο.

Μετά την ήττα στο Λενιάνο, ο Φρειδερίκος απέσυρε την υποστήριξή του από τον Κάλλιστο, στην Ειρήνη της Βενετίας του 1177. Ο Κάλλιστος τελικά δέχθηκε την κατάσταση, υποτασσόμενος στον Αλέξανδρο τον Αύγουστο του 1178. Μετά από αυτό ονομάστηκε προϊστάμενος κληρικός του Μπενεβέντο, όπου πέθανε μερικά χρόνια μετά.

Υπάρχει επίσης ένας πάπας με αυτό το όνομα, ο Κάλλιστος Γ'.

## Σημειώσεις


Κατηγορία:Αντίπαπες
Κατηγορία:Επίσκοποι του 12ου αιώνα
Κατηγορία:Ιταλοί Επίσκοποι
Χέρμαν Βάινγκερτνερ

Ο **Χέρμαν Βάινγκερτνερ** (*Hermann Weingärtner*) (Φραγκφούρτη (Όντερ), 27 Αυγούστου 1864 - Φραγκφούρτη (Όντερ), 22 Δεκεμβρίου 1919) ήταν Γερμανός αθλητής της γυμναστικής, Ολυμπιονίκης του 1896 και από τους πλέον επιτυχημένους αθλητές των αγώνων, όπου κατέκτησε 6 μετάλλια.

Ξεκίνησε τον αθλητισμό στον *Frankfurter Turnverein 1860* της Φρανκφούρτης (Όντερ), αργότερα μετακόμισε στο Βερολίνο και γράφτηκε στον σύλλογο *Deutsche Turnerschaft* αλλά μετά του Ολυμπιακούς αγώνες επέστρεψε στην Φρανκφούρτη (Όντερ). Στους Α' Ολυμπιακούς αγώνες το 1896 στην Αθήνα κατέκτησε 6 μετάλλια: 3 χρυσά 2 αργυρά κι ένα χάλκινο, όλα σε αγωνίσματα της γυμναστικής. Αναδείχθηκε νικητής στο μονόζυγο καθώς και στο ομαδικό του μονόζυγου και του δίζυγου με την γερμανική ομάδα, δεύτερος Ολυμπιονίκης στον ίππο και στους κρίκους, ενώ ήταν τρίτος Ολυμπιονίκης στο γυμναστικό άλμα.

Το 1919 πέθανε από καρδιακή ανακοπή, ενώ διέσχιζε τον ποταμό Όντερ με βάρκα.

## Πηγές


## Παραπομπές
*Σύντομο βιογραφικό του αθλητή (γερμανικά)

Κατηγορία:Γερμανοί αθλητές της γυμναστικής
Κατηγορία:Γερμανοί Ολυμπιονίκες
Κατηγορία:Αθλητές της γυμναστικής στους Θερινούς Ολυμπιακούς Αγώνες 1896
Καρλ Σούμαν

right|thumb|Ο Σούμαν μετά το τέλος του τελικού της Ελληνορωμαϊκής πάλης

Ο **Καρλ Σούμαν** (*Carl Schuhmann*, Μύνστερ, 12 Μαΐου 1869 - Βερολίνο, 24 Μαρτίου 1946) ήταν Γερμανός αθλητής της γυμναστικής, oλυμπιονίκης το 1896 κατακτώντας 4 χρυσά μετάλλια. 

Ήταν αθλητής του συλλόγου * Berliner Turnerschaft* και είχε συμμετάσχει με επιτυχία σε πολλούς αγώνες. Στους Α' Ολυμπιακούς αγώνες του 1896 πήρε μέρος στη γυμναστική σε 3 αγωνίσματα κατακτώντας και 3 μετάλλια. Ήταν χρυσός Ολυμπιονίκης στο γυμναστικό άλμα και με τη γερμανική ομάδα στο ομαδικό του δίζυγου και μονόζυγου. Επίσης πήρε μέρος και στην ελληνορωμαϊκή πάλη κατακτώντας το χρυσό μετάλλιο, νικώντας στον τελικό τον Έλληνα αθλητή Γεώργιο Τσίτα σε έναν αγώνα που διήρκεσε δύο ημέρες, διακοπτόμενος την πρώτη μέρα λόγω σκότους. Συμμετείχε και στο αγώνισμα της άρσης βαρών χωρίς να διακριθεί.

## Παραπομπές


## Εξωτερικοί σύνδεσμοι
* Βιογραφικό του αθλητή

Κατηγορία:Γερμανοί αθλητές της γυμναστικής
Κατηγορία:Αθλητές της άρσης βαρών
Κατηγορία:Γερμανοί Ολυμπιονίκες
Κατηγορία:Αθλητές της γυμναστικής στους Θερινούς Ολυμπιακούς Αγώνες 1896
Κατηγορία:Παλαιστές στους Θερινούς Ολυμπιακούς Αγώνες 1896
Κατηγορία:Αρσιβαρίστες στους Θερινούς Ολυμπιακούς Αγώνες 1896
Κατηγορία:Αθλητές του στίβου στους Θερινούς Ολυμπιακούς Αγώνες 1896
Μεγάλη Δευτέρα

Σύμφωνα με το χριστιανικό εορτολόγιο καθιερώθηκε να ονομάζεται **Μεγάλη Δευτέρα** η επόμενη ημέρα του εορτασμού της Κυριακής των Βαΐων όπου και ξεκινά η εβδομάδα των Παθών του Ιησού Χριστού.

## Ορθόδοξη Εκκλησία
Η **Μεγάλη Δευτέρα** είναι αφιερωμένη στη μνήμη του Ιωσήφ, γιου του Ιακώβ, που αναφέρεται στη Παλαιά Διαθήκη και στην άκαρπη συκιά, που την καταράστηκε ο Χριστός και ξεράθηκε μ' ένα του λόγο.

Ο Ιωσήφ ήταν ο μικρότερος υιός του Ιακώβ ο οποίος όμως διώχθηκε από τα αδέλφια του λόγω της ενάρετης ζωής του και αρχικά τον έριξαν σ' ένα λάκκο και προσπάθησαν να εξαπατήσουν το πατέρα τους χρησιμοποιώντας ένα ματωμένο ρούχο ότι δήθεν τον κατασπάραξε κάποιο θηρίο. Αφού δεν μπόρεσαν να εξαπατήσουν τον πατέρα τους, τον πούλησαν σε εμπόρους, οι οποίοι με την σειρά τους τον πούλησαν στον αρχιμάγειρα του βασιλιά της Αιγύπτου, τον Φαραώ Πετεφρή. Εκεί ο Ιωσήφ αφού δεν ενέδωσε στις ερωτικές επιθυμίες της συζύγου του Πετεφρή, συκοφαντήθηκε από την ίδια και ο Φαραώ τον φυλάκισε. Κάποτε όμως ο Φαραώ είδε ένα παράξενο όνειρο και ζήτησε έναν ερμηνευτή. Ο Ιωσήφ ερμήνευσε ότι θα έλθουν στη χώρα επτά χρόνια ευφορίας και επτά ακαρπίας και λιμού. Ο Φαραώ ευχαριστημένος και ενθουσιασμένος από τη σοφία του, έδωσε στον Ιωσήφ αξιώματα. Ο Ιωσήφ διαχειρίσθηκε άριστα την εξουσία και φρόντισε στα δύσκολα χρόνια του λιμού τον λαό. Στα πρόθυρα του λιμού τα αδέρφια του που τον είχαν φθονήσει φανερώθηκαν μπροστά του ζητώντας βοήθεια. Εκείνος όχι μόνο δεν τους κρατούσε κακία, αλλά αντιθέτως τα συγχώρεσε και τα προσκάλεσε μόνιμα στην Αίγυπτο μαζί με τους γονείς του.

## Τελετουργία
μικρογραφία|αριστερά|Τη Μεγάλη Δευτέρα τελείται στους Ορθόδοξους ναούς η ακολουθία του Νυμφίου
Κατά την λειτουργική τελετουργία, τη Μεγάλη Δευτέρα το βράδυ τελείται ο όρθρος της Μεγάλης Τρίτης, δηλαδή η Ακολουθία του Νυμφίου.

## Λαογραφία
Ο ελληνικός λαός, της υπαίθρου, συνηθίζει τις ημέρες των Αγίων Παθών να τις σηματοδοτεί μία προς μία με μια συγκεκριμένη φράση που αποτελεί στη κυριολεξία τη γενική εικόνα του Ιησού, όπως παρουσιάζεται στα ιερά ευαγγέλια.

## Εξωτερικοί σύνδεσμοι

* 

Κατηγορία:Μεγάλη Εβδομάδα
Κατηγορία:Έθιμα Απριλίου
Κατηγορία:Πάσχα
Κατηγορία:Ορθοδοξία
Κατηγορία:Ιησούς Χριστός
Κατηγορία:Χριστιανικές εορτές και τελετές
Τόμας Μπερκ

Ο **Τόμας Μπερκ** (*Thomas Edmund "Tom" Burke*, 15 Ιανουαρίου 1875 – 14 Φεβρουαρίου 1929) ήταν Αμερικανός αθλητής του στίβου και Ολυμπιονίκης στα 100 και 400 μέτρα το 1896. 

Ο Μπερκ σπούδασε στο πανεπιστήμιο της Βοστώνης και το 1895 ήταν πρώτος στις 100 και 440 γιάρδες στο πανεπιστημιακό πρωτάθλημα. Στους Ολυμπιακούς αγώνες του 1896 στην Αθήνα κέρδισε δύο χρυσά μετάλλια. Ήταν πρώτος στα 100 μέτρα, με επίδοση 12.0 δευτερόλεπτα, και στα 400 μέτρα, με επίδοση 58,4. Όταν επέστρεψε στις ΗΠΑ συνέχιζε να αγωνίζεται με επιτυχία σε αγώνες 440 και 800 γιάρδων. Το 1897 ήταν από τους εμπνευστές του Μαραθωνίου της Βοστόνης. 

Τελειώνοντας τις σπουδές του έγινε δικηγόρος, ενώ ασχολήθηκε επίσης με τη δημοσιογραφία.

## Παραπομπές


## Πηγές
* Wallechinsky, David. (1984). The Complete Book of the Olympics. New York: Penguin Books. σσ. 3, 17.
*Οι Ολυμπιονίκες στα 100 μ. , εφημερίδα  Ελευθεροτυπία, 4-8-2004.

Κατηγορία:Αμερικανοί Ολυμπιονίκες
Κατηγορία:Αμερικανοί αθλητές του στίβου
Κατηγορία:Αθλητές του στίβου στους Θερινούς Ολυμπιακούς Αγώνες 1896
Ευρωπαϊκό ομαδικό πρωτάθλημα αντιπτέρισης ανδρών και γυναικών

Το **Ευρωπαϊκό ομαδικό πρωτάθλημα αντιπτέρισης ανδρών και γυναικών** αποτελεί σημαντική διοργάνωση της αντιπτέρισης σε ευρωπαϊκό επίπεδο. Διοργανώνεται από την (BE) και διεξάγεται κάθε δύο χρόνια για να αναδειχθούν οι καλύτερες εθνικές ομάδες της Ευρώπης στο άθλημα, σε άνδρες και γυναίκες. Η διοργάνωση του 2010 διεξήχθη από τις 16 ως τις 21 Φεβρουαρίου στη Βαρσοβία. Τον τίτλο στους άνδρες κατέκτησε η Δανία επικρατώντας της διοργανώτριας Πολωνίας με 3-0. Το χάλκινο μετάλλιο κατέκτησε η Ουκρανία, νικώντας με 3-1 τη Γερμανία. Στις γυναίκες, πρώτευσε πάλι η Δανία, νικώντας με 3-2 τη Ρωσία στον τελικό, ενώ το χάλκινο μετάλλιο πήγε στη Γερμανία, με νίκη επί της Ολλανδίας με 3-0.

## Τόποι διοργάνωσης των πρωταθλημάτων

## Κάτοχοι των μεταλλίων

## Παραπομπές


Κατηγορία:Αντιπτέριση στην Ευρώπη
Λαχανοσαλάτα με σάλτσα

right|thumb|200px|Λαχανοσαλάτα με σάλτσα. 
Η **λαχανοσαλάτα με σάλτσα** (***coleslaw***, προφέρεται «**κόλσλο**», ή μερικές φορές απλώς *slaw* («σλο») σε ορισμένες αμερικανικές διαλέκτους) είναι σαλάτα που αποτελείται κυρίως από κομμένο ωμό λάχανο και επίσης ψιλοκομμένα καρότα.

## Τύποι
Υπάρχουν διαφορετικές συνταγές για την παρασκευή της σαλάτας, με την προσθήκη άλλων υλικών, όπως πιπεριά, κρεμμύδι, τριμμένο τυρί, ανανάς ή μήλο. Για το γαρνίρισμα προστίθεται λάδι, σάλτσα και ξίδι. Σε τυποποιημένη συσκευασία περιέχει και μαγιονέζα. Σε κάποιες συνταγές προστίθεται και μουστάρδα. Ένας τύπος τέτοιας σαλάτας στη Βόρεια Καρολίνα ονομάζεται *barbecue slaw* ή * red slaw* και περιλαμβάνει κέτσαπ και ξίδι αντί μαγιονέζας.

Μια ακόμα παραλλαγή είναι το *broccoli slaw*, για την παρασκευή του οποίου χρησιμοποιείται ψιλοκομμένο μπρόκολο (ωμό) αντί για λάχανο. Το λάχανο μπορεί να είναι ψιλοκομμένο, κομμένο σε φέτες ή σε μικρά τετράγωνα.

Η εν λόγω σαλάτα συνοδεύει φαγητά με ψητό κρέας, όπως μπάρμπεκιου και τηγανιτές πατάτες, καθώς επίσης και τηγανιτό κοτόπουλο. Είναι επίσης ένα κοινό συστατικό στα σάντουιτς, στα χάμπουργκερ και στα χοτ ντογκς, μαζί με καυτερή πιπεριά (τσίλι) και καυτερή μουστάρδα.

## Ιστορία και ετυμολογία

Ο όρος «*coleslaw*» προήλθε τον 20ό αιώνα ως μερική μετάφραση του ολλανδικού *koolsla*, βραχυγραφία για το *koolsalade*, που σημαίνει «λαχανοσαλάτα».

## Παραπομπές


## Εξωτερικοί σύνδεσμοι
* Φτιάχνοντας λαχανοσαλάτα με σάλτσα
* Συνταγή για σαλάτα coleslaw

Κατηγορία:Σαλάτες
Κατηγορία:Γερμανική κουζίνα
Κατηγορία:Αμερικανική κουζίνα
Κατηγορία:Πολωνική κουζίνα
Κατηγορία:Τρόφιμα με βάση το λάχανο
Νικόλαος Αλιμπράντης

Ο ** Νικόλαος Αλιπράντης ** (αναφέρεται και Αλιμπράντης) (Κωνσταντινούπολη, 1882 - Ιανουάριος 1958) ήταν Έλληνας γυμναστής, Ολυμπιονίκης το 1906.

## Βιογραφία
Πήρε μέρος στην Μεσολυμπιάδα του 1906 και ήταν χρυσός ολυμπιονίκης στο γυμναστικό πένταθλο με 90 βαθμούς, δεύτερος με 80 βαθμούς ήταν ο αδελφός του Γιώργος. Ήταν αθλητής του Α.Ο. Ταταύλα, Ελληνικού συλλόγου της Κωνσταντινούπολης. Απεβίωσε και κηδεύτηκε στην Κωνσταντινούπολη τον Ιανουάριο του 1958. 

## Παραπομπές


Κατηγορία:Κάτοχοι μεταλλίων στους Μεσοολυμπιακούς Αγώνες 1906
Κατηγορία:Έλληνες αθλητές της ενόργανης γυμναστικής
Γεώργιος Αλιμπράντης

Ο ** Γεώργιος Αλιμπράντης** (απαντάται και **Αλιπράντης**,  Κωνσταντινούπολη 1880 - Αθήνα, 31 Ιουλίου 1943) ήταν Έλληνας γυμναστής, Ολυμπιονίκης το 1906.

## Βιογραφία
Πήρε μέρος στην Μεσολυμπιάδα του 1906 στην αναρίχηση επί κάλω όπου ήταν πρώτος με επίδοση 11" . Επίσης συμμετείχε και στο γυμναστικό πένταθλο που με 80 βαθμούς ήταν δεύτερος πίσω από τον αδελφό του Νικόλαο. Ήταν αθλητής του Α.Ο. Ταταύλα, ελληνικού συλλόγου της Κωνσταντινούπολης.

## Παραπομπές


## Πηγές
*Γεράσιμος Γαλανός, *Κεφαλληνία Ιθάκη και Ολυμπιακοί αγώνες*.

Κατηγορία:Κάτοχοι μεταλλίων στους Μεσοολυμπιακούς Αγώνες 1906
Κατηγορία:Έλληνες αθλητές της αναρίχησης επί κάλω
Εσμέ Σημηριώτου

Η **Ισμήνη "Εσμέ" Σημηριώτου** (και Εσμέ Μεταξά, 1884 - 1982) ήταν Ελληνίδα αθλήτρια της αντισφαίρισης, ολυμπιονίκης το 1906. Ήταν κόρη του Παντελή Σημηριώτη, αδελφή του Γεώργιου Σημηριώτη και ξαδέλφη της Σοφίας Μαρίνου.

Στο Πανελλήνιο πρωτάθλημα αντισφαίρισης ανδρών και γυναικών ήταν πρώτη στο μονό το 1910 και το 1914, δεύτερη το 1924. Στο διπλό γυναικών ήταν πρώτη το 1924 με συμπαίκτρια την Λένα Ζαρίφη. Στο μικτό ήταν πρώτη το 1914 με συμπαίκτη τον Αθανάσιο Ανδριτσάκη.

Είχε συμμετάσχει στην Μεσολυμπιάδα του 1906 και ήταν χρυσή ολυμπιονίκης στο απλό γυναικών. Στον τελικό είχε νικήσει την Σοφία Μαρίνου με 2-0 (6-1, 6-4), οι αγώνες έγιναν στις  εγκαταστάσεις του Ο.Α. Αθηνών. Ήταν οι πρώτοι ολυμπιακοί αγώνες που συμμετείχαν γυναίκες και το μοναδικό άθλημα που συμμετείχαν ήταν το τένις και η Σημηριώτου η πρώτη Ολυμπιονίκης. 

Στο μεικτό διπλό με συμπαίκτη την Μαρίνου έχασαν στον τελικό με 2-0 από το ζευγάρι Μαξ Ντεκουζί - Μαρί Ντεκουζί 

Πέθανε στις 10 Σεπτεμβρίου 1982, ημέρα που η Επιτροπή Ολυμπιακών Αγώνων εξέδωσε ψήφισμα για τον θάνατό της.

## Παραπομπές


Κατηγορία:Κάτοχοι μεταλλίων στους Μεσοολυμπιακούς Αγώνες 1906
Κατηγορία:Ελληνίδες αθλήτριες της αντισφαίρισης
Χιονοσανίδα στους Χειμερινούς Ολυμπιακούς Αγώνες 2010

Τα αγωνίσματα της χιονοσανίδας στους Χειμερινούς Ολυμπιακούς Αγώνες του 2010 διεξήχθησαν στο Σάιπρες Μάουντεν από τις 15 ως τις 27 Φεβρουαρίου του 2010.

## Πίνακας μεταλλίων
Ακολουθεί πίνακας με τα μετάλλια στους Ολυμπιακούς Αγώνες του 2010.

### Αποτελέσματα ανδρών

### Αποτελέσματα γυναικών

## Πρόγραμμα
Όλες οι ώρες είναι UTC-8.

## Πρόκριση
Για τα έξι συνολικά αγωνίσματα συναγωνίζονται 190 (μέγιστος επιτρεπτός αριθμός) συνολικά αθλητές και αθλήτριες. Ειδικότερα ως και 30 αγωνίζονται στο παράλληλο γιγάντιο σλάλομ, 40 στο halfpipe και 40 στη χιονοσανίδα κρος για τους άνδρες. Για τις γυναίκες, τα αντίστοιχα νούμερα είναι 25 στο παράλληλο γιγάντιο σλάλομ, 30 στο halfpipe και 25 στη χιονοσανίδα κρος. Καμία χώρα δεν μπορεί να έχει περισσότερους από 18 αθλητές στους αγώνες, με μέγιστο αριθμό 10 άνδρες και ισάριθμες γυναίκες ανά χώρα. Για κάθε αγώνισμα στο ατομικό δεν μπορεί καμία χώρα να συμμετάσχει με 4 σκιέρ.

Οι χιονοδρόμοι προκρίνονται στην Ολυμπιάδα αν έχουν καταταχθεί στους 30 πρώτους σε αγώνα του Παγκοσμίου Κυπέλλου της FIS ή Παγκοσμίου Πρωταθλήματος, Για κάθε αντίστοιχη διοργάνωση απαιτείται η ελάχιστη βαθμολογία των 100 πόντων. Η διοργανώτρια χώρα (Καναδάς) μπορεί να συμμετέχει με έναν χιονοδρόμο για όλα τα αγωνίσματα.

## Χώρες που προκρίθηκαν

* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

## Παραπομπές


## Εξωτερικοί σύνδεσμοι

* Κριτήρια της FIS του 2009 για τους Ολυμπιακούς του 2010 - accessed 22-01-2010. Σελ. 14-16.
* Vancouver 2010- Πρόγραμμα v12

Κατηγορία:Αθλήματα Χειμερινών Ολυμπιακών Αγώνων 2010
2010
Nexuiz

Το ***Nexuiz*** είναι βιντεοπαιχνίδι βολών πρώτου προσώπου από την Alientrap. Ο πηγαίος κώδικας του παιχνιδιού είναι ανοικτός και τα δεδομένα του παιχνιδιού είναι ελεύθερα. Διανέμεται από την άδεια GNU GPL και είναι δωρεάν για λήψη από την επίσημη ιστοσελίδα του παιχνιδιού. Το Nexuiz μπορεί να τρέξει σε Linux, Microsoft Windows και Mac OS X. Χρησιμοποιεί τη μηχανή παιχνιδιού *[[DarkPlaces]]*, η οποία είναι μια τροποποιημένη έκδοση του Quake engine. 

Το λογότυπο του Nexuiz είναι ο κινέζικος χαρακτήρας "力" (Λι) που σημαίνει δύναμη.

## Τρόπος παιχνιδιού
Το Nexuiz έχει δεκατρία όπλα, 24 επίσημες πίστες και πάνω 240 πίστες που δημιουργήθηκαν από την κοινότητα του παιχνιδιού επίσης έχει 15 μοντέλα παικτών. Έχει επιλογή για εκστρατεία με ένα παίκτη, όπου ο παίκτης παίζει σε διάφορες πίστες. Για να πάει στην επόμενη πίστα πρέπει να φτάσει στην συγκεκριμένη πίστα ένα συγκεκριμένο σκορ. Το παιχνίδι υποστηρίζει παιχνίδι με bots (υπολογιστής εναντίον ανθρώπου) ή με άλλους παίκτες σε τοπικό δίκτυο ή στο διαδίκτυο.

## Ιστορία

Η ανάπτυξη του Nexuiz ξεκίνησε το 2001 ως τροποποίηση-επέκταση για το Quake από τον Lee Vermeulen. 

Σε σύντομο χρονικό διάστημα το έργο μεταφέρθηκε στο DarkPlaces που αναπτύχθηκε από τον Forest Hale, μετά από λίγο καιρό και αυτός προσχώρησε στο έργο.. 
Μετά από τέσσερα χρόνια δουλειάς χωρίς προϋπολογισμό, το Nexuiz 1.0 κυκλοφόρησε στις 31 Μαΐου 2005, εξ ολοκλήρου σε GNU GPL και μέχρι το τέλος του Ιουνίου είχε ληφθεί 250,000,000 φορές.

## Ανάπτυξη από την IllFonic
Στις 3 Μαρτίου 2010 ανακοινώθηκε ότι η άδεια του Nexuiz δόθηκε στην IllFonic να αναπτύξει μια έκδοση του Nexuiz για κονσόλες. Το παιχνίδι θα έχει το ίδιο όνομα ενώ θα υιοθετήσει βικτοριανό στυλ. Αλλαγές στο Nexuiz θα ενσωματωθούν στο fork του με το όνομα Xonotic.

## Φωτογραφίες


Αρχείο:Ne4.jpg
Αρχείο:Ne8.jpg
Αρχείο:Ne11.jpg
Αρχείο:Nexuiz 1.5 - screenshot 15.jpg|
Αρχείο:Nexuiz.jpg
Αρχείο:Nexuiz (screenshot).jpg
Αρχείο:Nexuiz (screenshot 02).jpg
Αρχείο:Nexuiz (screenshot 03).jpg
Αρχείο:Nexuiz (screenshot 04).jpg
Αρχείο:Nexuiz (screenshot 05).jpg



## Παραπομπές


## Εξωτερικοί σύνδεσμοι

* Επίσημη ιστοσελίδα

Κατηγορία:Βιντεοπαιχνίδια του 2005
Κατηγορία:Βιντεοπαιχνίδια βολών πρώτου προσώπου
Κατηγορία:Βιντεοπαιχνίδια των Windows
Κατηγορία:Ελεύθερο λογισμικό
Δαβίδ του Χάντινγκτον

Ο **Δαβίδ του Χάντιγκτον** (αγγλ. *David, Earl of Huntingdon*) ή **Δαβίδ της Σκωτίας** (*David of Scotland*, 1144 - 17 Ιουνίου 1219), ήταν ο 8ος κόμης του Χάντιγκτον, πρίγκιπας της Σκωτίας και κόμης του Χάντιγκτον, νεώτερος γιος του κόμητος Ερρίκου του Νορθάμπερλαντ και της Άντας του Βαρέν. Νυμφεύθηκε τη Μαώ του Τσέστερ με την οποία απέκτησε τρία τέκνα:
* Μαργαρίτα του Χάντιγκτον
* Ισαβέλλα του Χάντιγκτον
* Ιωάννης του Χάντιγκτον

Όταν τελείωσε η κύρια γραμμή διαδοχής στον θρόνο της Σκωτίας, ο Φλόρις Ε΄ κόμης της Ολλανδίας απόγονος της αδελφής του Δαυΐδ Άδας ισχυρίστηκε ότι ο Δαβίδ είχε αρνηθεί τα δικαιώματα του στον θρόνο της Σκωτίας για λογαριασμό των απογόνων του. Αυτό πιθανότερα είναι ψευδές διότι το πιθανότερο είναι να έδωσε προτεραιότητα μόνο στους απογόνους των δύο μεγαλύτερων αδελφών του. Μετά την εξάλειψη της κύριας γραμμής των βασιλέων της Σκωτίας από τον αδελφό του Γουλιέλμο τον λέοντα οι απόγονοι του Δαυΐδ είχαν τον κύριο λόγο για την διαδοχή. Οι δημοφιλέστεροι ήταν οι Ροβέρτος Μπρούς 5ος λόρδος του Ανναντάλ (παππούς του βασιλιά της Σκωτίας Ροβέρτου Α΄) και Ιωάννης της Σκωτίας ήταν οι απόγονοι των θυγατέρων του Δαβίδ, Ισαβέλλας και Μαργαρίτας αντίστοιχα.

## Παραπομπές


Κατηγορία:Οίκος του Ντάνκελντ
Μαώ του Χάντινγκτον

Η **Μαώ του Χάντινγκτον**, αγγλ.: *Maud, Countess of Huntingdon* (1074 – 1130) σύζυγος του Δαυίδ Α΄ της Σκωτίας ήταν μικρανεψιά του Γουλιέλμου του Κατακτητή και δισέγγονη του κόμη Σιούαρντ. Η Μαώ ήταν κόρη του Γουάλδοφ, κόμη της Νορθουμβρίας και της Νορμανδής συζύγου του Ιουδίθ του Λενς. Ο πατέρας της ήταν ο μοναδικός ισχυρός Άγγλο-Σάξωνας κόμης που παρέμεινε στην Αγγλία μετά την Νορμανδική κατάκτηση (1066), η μητέρα της ήταν ανιψιά του Γουλιέλμου Α΄ του Κατακτητή.

## Ο βίος της

Παντρεύτηκε στον πρώτο της γάμο τον Σίμων του Σανλίς γύρω στα 1090.
Ο Γουλιέλμος ο Κατακτητής είχε προσπαθήσει να παντρέψει την μητέρα της Ιουδήθ με τον Σίμων του Σανλίς αλλά εκείνη το αρνήθηκε. Ο σύζυγος της δέχτηκε τον τίτλο του *κόμη του Χάντινγκτον* από τον Γουλιέλμο Ρούφο λίγο πριν τα τέλη του 1090, μαζί του απέκτησε :
*Μαώ του Σανλί (πέθανε το 1140), παντρεύτηκε στον πρώτο της γάμο τον Ροβέρτο φιτζ Ριχάρδο Σίρ 1ο κόμη του Ουίντσεστερ και στον δεύτερο γάμο της τον Σαέρ ντε Κουίνσι.
*Σιμόν Β΄ του Σανλίς 2ος κόμης του Χάντινγκτον (απεβ. το 1153)
*Άγιος Γουάλδοφ του Σανλίς (1100 - 1160)

Ο πρώτος σύζυγος της πέθανε λίγο μετά το 1111 και η Μαώ παντρεύτηκε σε δεύτερο γάμο της τον Δαυίδ Α΄ της Σκωτίας κουνιάδο του Ερρίκου Α΄ της Αγγλίας, με τον γάμο ο Δαυίδ απέκτησε πρόσβαση στις τεράστιες εκτάσεις της Μαώ στην Κάμπρια και στο Στράθκλαιντ. Με τον δεύτερο σύζυγο της Δαυίδ Α΄ απέκτησε :
*Μάλκολμ
*Ερρίκος της Σκωτίας
*Χαρικία
*Χοδιέρνα

Οι δυο γιοι της Μαώ από δυο διαφορετικούς γάμους Σιμόν και Ερρίκος θα παραλάβουν αργότερα την κομητεία του Χάντινγκτον.
Η Μαώ πέθανε την διετία 1130 - 1131 και τάφηκε στο αβαείο του Σκον στο Περθσαιρ αλλά εμφανίζεται σε ένα αμφίβολο διάταγμα του 1147.

## Στη Λογοτεχνία

Η Μαώ του Χάντινγκτον εμφανίζεται στο έργο της Ελίζαμπεθ Τσάντγουικ (γεν. 1957) *"Ο χειμερινός μανδύας"* (2003), στο έργο του Άλαν Μουρ *"η φωνή της φωτιας"* (1995) και στο έργο του Νάιτζελ Τράντερ (1909 - 2000) *"Δαυίδ ο πρίγκιπας"* (1980).

## Παραπομπές


## Πηγές
*Weir, Alison (1995). Britain's Royal Families: The Complete Genealogy, Revised Edition. London: Random House. 
*Matthew Strickland, "Senlis, Simon (I) de", Oxford Dictionary of National Biography, Oxford University Press, 2004.
*G. W. S. Barrow, "David I (c.1085–1153)", Oxford Dictionary of National Biography, Oxford University Press, Sept 2004; online edn, Jan 2006 ; Maud (d. 1131)

Κατηγορία:Βασίλισσες της Σκωτίας (σύζυγοι βασιλέων)
Κατηγορία:Αγγλίδες κόμισσες